สอบถามหน่อยค่ะ คือ ปจด มา2ครั้งในนึ่งเดือน เดือนที่แล้วมา28ของเดือนมกราจนมาหมด3กุมภา แล้ววันที่23กุมภา ปจด ก็มาอีกครั้ง เป้น ปจด ข้ามเดือนแบบนิ้มา2ครั้งแล้วคะเกินจากสาเหตุอะไรหรอค่ะ
สวัสดีค่ะ ประจำเดือนที่ปกติ จะมีระยะห่างระหว่างรอบเดือนตั้งแต่ 21-35 วัน ซึ่งในแต่ละรอบเดือนไม่จำเป็นต้องเท่ากัน และจะมีเลือดออกนาน 2-7 วัน ซึ่งในแต่ละรอบเดือน ก็ไม่จำเป็นต้องเท่ากันเช่นกันดังนั้น หากประจำเดือนมาวันที่ 28 ม.ค. แล้วมาอีกครั้งวันที่ 23 ก.พ. เท่ากับมีระยะห่างระหว่างรอบประจำเดือนที่ 26 วัน ซึ่งถือเป็นระยะห่างระหว่างรอบประจำเดือนที่ปกติดีค่ะ ไม่ได้ผิดปกติอะไร และการมีประจำเดือนมาตั้งแต่วันที่ 28 ม.ค. ถึง 3 ก.พ. เท่ากับมีประจำเดือนมานาน 7 วัน ถือว่าปกติดี การมาคร่อมเดือนเช่นนี้ ก็ไม่ได้ถือว่าผิดปกติแต่อย่างใดค่ะส่วนประจำเดือนในรอบต่อไป ก็น่าจะมาในวันที่ 20-21 มี.ค. ค่ะสำหรับประจำเดือนที่ผิดปกติ คือ มีระยะห่างน้อยกว่า 21 วัน หรือนานกว่า 45 วัน หรือมีเลือดปริมาณมาก เช่น มากจนต้องเปลี่ยนผ้าอนามัยทุก 2 ชั่วโมง หรือประจำเดือนมานานหลายวันติดต่อกัน หรือมีปวดท้องประจำเดือนรุนแรง เป็นต้น ก็จะถือว่าผิดปกติ และควรไปพบแพทย์เพื่อหาสาเหตุค่ะ